Indbydelse Så er det tid for årets sidste kursus med tyske Klaus Schöneich. Kurset har fokus på skævheds-korrektur og anatomisk rigtig ridning. Hestens naturlige skævhed kan føre til mange problemer under ridning, fx problemer med sidebevægelser til den ene side, stivhed, manglende samling, hesten "løber" osv. Den naturlige skævhed findes hos alle heste i større eller mindre grad, og ved at rette den så hesten muskulært er lige i kroppen opnås både større bevægelsespotentiale, en harmonisk hest i balance og ridemæssige problemer som nævnt ovenfor forsvinder. Klaus' unikke system er udviklet og afprøvet over 30 år på mere end 4000 heste. Heste med forpartsbelastninger, skader som følger deraf, kissing-spines, hovsenebens-syndrom osv kommer til Klaus' center i Tyskland for hjælp og træning. På kurset får du en lektion i teorien bag træningen, mulighed for at følge 10 hestes udvikling og fremskridt, samt en indføring i ridningen. Anatomisk Rigtig Ridning er baseret på at træne i henhold til hestens teori, med læringsteoretisk tilgang til hestens forståelse for hjælperne kombineret med den nyeste viden indenfor anatomi og bevægelsespotentiale hos den moderne ridehest. Uanset om du rider i skoven, , på islænder, dressur, western, springning, har problemer eller bare gerne vil sikre dig, at din hest er i balance og har det godt under rytter er dette kursus noget for dig. For yderligere information og tilmelding, kontakt Nadja Bieler på mail   eller 29822742 el. 29610317. Der er ubegrænset (næsten) plads uden hest, og få pladser ledige med hest. Jeg glæder mig til at høre fra dig. De bedste hilsner Nadja
  Åh Tanja....
Føler med dig Tanja, det er ikke sjovt at miste, hverken hopper eller føl! Jeg havde også en lillefyr, der havde rigtig av, av i maven, dagen efter at han var blevet født, følbegen var tilsyneladende gået, som den skulle, men ikke desto mindre. Jeg har heller aldrig tidligere oplevet en følle, med så ondt i maven. Men han blev frisk igen efter lidt olie og vand ind i hver sin ende af dr. dyr. Knus
hvor er i søde, rart med lidt opbakning   da jeg kom hjem fra job idag, stod der en buket til mig fra min erfagruppe.   Anette: du kan tror jeg glædes over de fine heste jeg har tilbage, og jeg glæder mig som et lille barn til kåringen. Ses vi der nede? Charlotte: du har ret i, at det ikke var for smart med Romanovhoppen, det blev dyre lærepenge. Nogle gange skal man nok lære på den hårde måde. Jeg stopper ikke helt med avlen, planen er at min 1 års skal i avlen, når den bliver 3. Så det er nærmere et timeout, hvor jeg må følge lidt med påsidelinien.
Rigtig ulykkeligt at miste sit føl.  Kan godt forstå du har kørt træt i avl, det kan være hårdt. Mange tanker Hanne
Stor medfølelse herfra! Det er bestemt ikke en sjov oplevelse at miste sådan et lille føl!
Åh ja - det hesteliv, som giver så mange glæder men som også kan byde på den største sorg. Forleden var der en der bad mig tænke på den oplevelse som havde givet mig den mest fantastiske lykkefølelse, og jeg tænkte på den 15/6 2003 kl meget tidlig morgen da jeg sad udenfor stalden og nød solopgangen og det tidlige morgengry og tanken om mit fantastisk perfekte hoppeføl, som lige var kommet til verden - men så kom jeg til at tænke på den bekymring, der også lå og murrede - for var alt nu ok? Var "morhest" ok - hun virkede meget mærket af folingen og ville følle kunne klare det og og og.. Og så tænkte jeg, at det nok var en endnu større lykke jeg havde følt den fredag i juli 2006, da hun tog fløjen ved sadelkåringen som - så fuldstændig vildt for en "amatøravler" - men så pludselig stod tårene ud af hovedet på mig, for hun er her jo ikke mere, blev aflivet i april 2010 på grund af forandringer i nakken og det blev afslutningen på et langt hesteliv for mig. Kahlil Gibran siger: Når i glædes, søg da dybt i hjertet, og I vil finde, at glæden kun gives jer af det, som voldte jer sorg. Når I sørger, søg da atter i hjertet, og i skal i sandhed indse, at i græder over det, der engang var jeres glæde.  
Vise ord Ida. Det er en hårfin balance. Frygteligt at det skulle gå sådan med din hoppe, hun var super smuk.
Tak Aulbjerg - ja hun var MEGET dejlig og er meget savnet.. men har egentlig dårlig samvittighed nu - det var jo ikke mig, det handlede om men dig og din sorg og ville egentlig bare viderebringe de kloge ord fra Gibran, som jeg selv hiver frem når livet ind imellem er svært og virker uretfærdigt. Sender dig mine varmeste tanker.
Hvor er det bare synd for dig  Må jeg spørge hvorfor det helt nøjagtigt var at han ikke klarede den?windswept er da normalt ikke dødeligt, eller? Han ser bare så stor og stærk ud på dine billleder 
dyrlægen mener at der var tale om atresi, en medfødt forsnævring i tarmsystemet. det gjorde at maven stoppede til på ham. Til sidst lignede han en ballon, for alt det mælk han indtog, og det olie han fik nåede ikke længere end mavesækken. Han fik olie på nasalsonde, og utallige lavementer på rectalsonde, men intet hjalp. Jeg snakkede operation med hestehospitalet, men der var ikke gode prognoser for det. jeg måtte indse at min økonomi var ikke til en operation, og han var så sølle, at der var meget ringe ods for sådan en operation. Vi fjernede ham fra folden igår aftes, og idag bliver han så hentet... Suk
Synd for dig Tanja og for Jasse .
!! Jeg ved LIGE hvordan du har det og hvad du har været igennem   mit hingsteføl blev født d. 24/5, men dagen efter havde han også vældig ondt i maven på trods af en nat med vand og olie gennem enderne, så vi måtte køre ham til højgård hestehospital på fyn.. De efterfølgende dage var meget kritiske, og de vidste ikke, om vi ville få ham med hjem igen. Han er mit første og eneste føl, så jeg var bare så ked af det og lavede ikke andet end at græde og stirre ud i luften de dage. Heldigvis vendte det, og han fandt styrke og vilje til at leve og er i dag det frækkeste og flotteste hingsteføl:-). Men ikke alle historier har en lykkelig udgang, jeg føler meget med dig, hvor er det trist 
jeg valgte alligevel at ifole Jasmin   jeg ønsker mig brændende et afkom efter hende, og nu da hele historien med følle kom på afstand besluttede jeg mig for at prøve lykken igen. Hun blev insemineret i fredags og i mandags med Tailormade lancelot. Håbet er et skimlet hoppeføl, som på sigt kan afløse sin mor som jagthest.
Glæder mig på dine vegne og krydser fingre for et helt igennem ukompliceret forløb. Bliver spændende at se resultatet næste år. Knus Naja
Hvor jeg hader det. Det er bare så sørgeligt.   Føller med dig og stort trystekrammer her fra. Øv øv øv.
Hvor blev jeg da glad da jeg læste at du har ifolet.... Jeg vil krydse mine fingre for at der er "bid" Pøj pøj til dig Berit
hjertet...ja det må være frygtelig og miste et lille føl. Håber du/i har fået det lidt på afstand. Fik helt våde øjne, da det smukke billed af ham kom frem. Du ønskes al mulig held og lykke med insermineringen!!!